# Humanitāro un sociālo zinātņu fakultātes

# Izglītības un psiholoģijas katedras

# PROFESORS

**Galvenie uzdevumi un pienākumi**

1. Profesora galvenais pienākums ir sekmēt studiju un pētniecības darba brīvību, veicināt atklātumu Daugavpils Universitātes (turpmāk DU) pārvaldē un tās lietu kārtošanā. Profesora amata pienākumi jāveic tā, lai DU spētu īstenot savus stratēģiskos attīstības uzdevumus un sasniegt definētos mērķus.

2. Profesora zinātniskie uzdevumi ir:

2.1. veikt pētniecisko darbu, publicējot tā rezultātus SCOPUS un/vai Web of Science datu bāzēs indeksētajos izdevumos atbilstoši LR MK noteikumos (Nr.129, 25.02.2021.) “Profesora vai asociētā profesora amata pretendenta un amatā esoša profesora vai asociētā profesora zinātniskās un pedagoģiskās kvalifikācijas vai mākslinieciskās jaunrades darba rezultātu novērtēšanas kārtība” noteiktajam normatīvam šādās pētniecības darba jomās: psiholoģija, vadība un līderība, skolotāja/studējošā personiskā un/vai profesionālā pašizaugsme, organizācijas kultūra, starpdisciplinaritāte un transdisciplinaritāte sociālajās zinātnēs, pedagoga kompetence;

2.2. uzstāties ar referātu starptautiskās zinātniskās konferencēs Latvijā vai ārvalstīs (vismaz 5 konferencēs sešu gadu laikā);

2.3. veikt Latvijas Zinātnes padomes eksperta pienākumus psiholoģijas zinātnes nozarē un pēc nepieciešamības citās zinātņu nozarēs;

2.4. recenzēt promocijas darbus un zinātniskos rakstus izdevumos, kas ir indeksēti datubāzē SCOPUS vai Web of Science Core Collection vai iekļauti datubāzē ERIH+;

2.5. uzturēt Hirša indeksu atbilstoši LR MK noteikumos (Nr.129, 25.02.2021.) “Profesora vai asociētā profesora amata pretendenta un amatā esoša profesora vai asociētā profesora zinātniskās un pedagoģiskās kvalifikācijas vai mākslinieciskās jaunrades darba rezultātu novērtēšanas kārtība” noteiktajam normatīvam;

2.6. pilnveidot zinātnisko kvalifikāciju ārvalstu vai Latvijas augstskolās un zinātniskajās institūcijās;

2.7. sekot psiholoģijas zinātnes nozares pedagoģiskās psiholoģijas apakšnozares attīstībai, novitātēm un mūsdienu tendencēm, integrēt tās studiju procesā, nodrošinot zinātnes un studiju mijiedarbību;

3. Akadēmiskajā darbībā:

3.1. vadīt promocijas, maģistra, bakalaura un studiju darbu izstrādi, nodrošināt augstas kvalitātes studijas doktora, maģistra un bakalaura studiju programmās, veidojot un lasot lekciju kursus, vadot seminārus/praktiskās nodarbības, organizējot pārbaudījumus šādos studiju kursos:

Bakalaura studiju programma „Psiholoģija”:

Vispārīgā psiholoģija - 4,5 ECP,

Zinātniskā pētījuma metodoloģija – 3 ECP,

Statistiskās metodes psiholoģijā – 3 ECP,

Sociālā psiholoģija – 6 ECP,

Zinātniskā darba izstrāde 3 ECP;

Maģistra studiju programma „Sociālā psiholoģija”:

Sociālās izziņas psiholoģiskās problēmas – 6 ECP,

Psiholoģiskā pētījuma organizācija, datu apstrāde un analīze: zinātniskā darba izstrāde – 3 ECP,

Kvantitatīvās pētījuma metodes psiholoģijā - 3 ECP;

Doktora studiju programma „Psiholoģija”:

Mūsdienu psiholoģijas prioritātes un attīstības perspektīvas – 6 ECP,

Psiholoģiskā pētījuma organizācija, datu apstrāde un analīze – 3 ECP.

3.2. pēc vienošanās ar tiešo struktūrvienības vadītāju un studiju programmas direktoru iesaistīties citu studiju kursu docēšanā;

3.3. izstrādāt jaunus studiju kursus, iesaistīties jaunu studiju programmu izstrādē;

3.4. pilnveidot pedagoģisko kvalifikāciju Latvijas vai ārvalstu augstskolās un zinātniskajās institūcijas;

4. Organizatoriskajā darbībā:

4.1. vadīt vai piedalīties Psiholoģijas zinātnes nozares promocijas padomes un pēc nepieciešamības citu zinātņu nozaru promocijas padomes darbā;

4.2. vajadzības gadījumā sniegt eksperta konsultācijas Latvijā un ārvalstīs;

4.3. darboties akadēmiskajās vai profesionālajās organizācijās (Latvijas profesoru asociācijā u.c.);

4.4. vadīt vai līdzdarboties starptautisko zinātnisko konferenču zinātniskajās vai programmas komitejās;

4.5. vadīt vai līdzdarboties studiju virziena “Psiholoģija” padomē;

4.6. darboties zinātnisko izdevumu redkolēģijās;

5. ievērot akadēmiska godīguma, kā arī citus Daugavpils Universitātes darbinieku un studējošo ētikas kodeksa pamatprincipus un rīcības vadlīnijas, veicinot godprātīgu un atbildīgu attieksmi pret studiju procesu, zinātnisko darbību, objektivitāti, atbildību, savstarpēju cieņu un uzticēšanos, izslēdzot maldināšanu un krāpšanos.

**Amata pienākumu veikšanai nepieciešamā izglītība, zināšanas un prasmes**

1. Zinātniskais doktora grāds atbilstošā nozarē: (Ph.D.) Sociālās zinātnes – psiholoģijas zinātnes nozarē (līdz 2018. gada 23. janvārim Psiholoģijas doktora zinātniskais grāds (Dr.psych.) Sociālās psiholoģijas apakšnozarē.

2. Angļu valodas zināšanas C1 līmenī.